
ROMÂNIA
JUDEŢUL VRANCEA

CONSILIUL LOCAL

AL MUNICIPIULUI FOCSANI
HOTĂRÂRE

      Privind  aprobarea colaborării Municipiului Focşani cu Direcţia Generală Anticorupţie-

             Serviciul Judeţean Anticorupţie Vrancea, în vederea organizării şi derulării unor 

             activităţi comune de educaţie anticorupţie, precum şi de informare a cetăţenilor cu 

             privire la prevenirea şi combaterea corupţiei

            Consiliul Local al Municipiului Focsani, Judetul Vrancea, întrunit în şedinţă ordinară;

          - văzând Proiectul de hotărâre iniţiat de Primarul Municipiului Focşani, raportul Direcţiei economice-Serviciul resurse umane, managementul calităţii înregistrat la nr. 68063/20.09.2017, prin care se propune aprobarea colaborării Municipiului Focşani cu Direcţia Generală Anticorupţie-Serviciul Judeţean Anticorupţie Vrancea, în vederea organizării şi derulării unor activităţi comune de educaţie anticorupţie, precum şi de informare a cetăţenilor cu privire la prevenirea şi combaterea corupţiei şi avizul favorabil al Comisiei de buget şi administraţie publică;
             - văzând adresa nr.957174/SJAVN/20.09.2017 a Direcţiei Generale Anticorupţie –Serviciul Judeţean Anticorupţie Vrancea;
           -având în vedere  Hotărârea Guvernului nr.583/2016 privind aprobarea Strategiei naţionale anticorupţie pe perioada 2016 - 2020, a seturilor de indicatori de performanţă, a riscurilor asociate obiectivelor şi măsurilor din strategie şi a surselor de verificare, a inventarului măsurilor de transparenţă instituţională şi de prevenire a corupţiei, a indicatorilor de evaluare, precum şi a standardelor de publicare a informaţiilor de interes public;

           - in baza  art.36 alin. (4) lit.a) şi alin. (9)  şi în temeiul art. 45 alin.  (1)  din Legea nr. 215/2001, privind administraţia publică locală, republicată în 2007, cu modificările şi completările ulterioare;
HOTĂRĂŞTE:
           Art. 1. Aprobarea colaborării Municipiului Focşani cu Direcţia Generală Anticorupţie-Serviciul Judeţean Anticorupţie Vrancea, în vederea organizării şi derulării unor activităţi comune de educaţie anticorupţie, precum şi de informare a cetăţenilor cu privire la prevenirea şi combaterea corupţiei.
       Art. 2. Împuternicirea Primarului Municipiului Focşani pentru semnarea Protocolului de colaborare între Direcţia Generală Anticorupţie-Serviciul Judeţean Anticorupţie Vrancea,  şi Municipiul Focşani.

       Art. 3. Se alocă din bugetul local al Municipiului Focşani pe anul 2017 suma de 2.000 lei pentru realizarea de materiale informative necesare pentru campaniile de informare privind prevenirea şi combaterea corupţiei.

          Art. 4. Prezenta hotărâre va fi comunicată de către Serviciul administraţie publică locală, agricultură, compartimentelor, birourilor, serviciilor şi Primarului  Municipiului  Focşani,  conform  legii, care  va  asigura  executarea acesteia  prin  Serviciul  administraţie publică  locală, agricultură, Direcţia economică, Serviciul resurse umane, managementul calităţii, Biroul presă, relaţii externe şi de către Direcţia Generală Anticorupţie-Serviciul Judeţean Anticorupţie Vrancea.

   PREŞEDINTE DE ŞEDINŢĂ,

         Iorga Marius Eusebiu                                             Contrasemnează,

                                                                             SECRETARUL MUNICIPIULUI 

                                                                                             FOCSANI,         
                                                                                      Corhană Eduard Marian   

